text: Biljagt: Flugtbilist kørte ind i politibil
  24 juli 2017 kl. 15.12
  Et rutinemæssigt tjek endte mandag i en biljagt. En bilist flygtede fra politiet, og han blev standset, da han kørte ind i en patruljevogn. 
  En 21-årig mand ville mandag eftermiddag ikke stoppe for politiet, da de ville lave et rutinemæssigt tjek. En håndfuld patruljevogne endte med at jagte bilisten. 
  - En patruljevogn falder over en bil i Aabenraa. De prøver at få den standset for at lave et ganske almindeligt rutinemæssigt tjek. Bilisten flygter, og vi havde en del biler holdende, der kører efter. Han ender med at køre ind i en af vores patruljevogne, siger vagtchef Søren Strægaard, Syd- og Sønderjyllands Politi, til TV SYD.
  Bilisten var en 21-årig mand fra lokalområdet. Han blev anholdt, og politiet prøver at undersøge, hvorfor han flygtede.  
  - Nu skal vi finde ud af, hvorfor han havde så travlt med at komme væk fra os, siger vagtchef Søren Strægaard, Syd- og Sønderjyllands Politi. 
  Vagtchefen oplyser, at ingen personer er kommet til skade under påkørslen. Han ved endnu ikke, hvad der er sket med patruljevognen.
  Der var ingen tilskadekomne ved påkørslen, vi undersøger i øjeblikket, hvorfor gerningsmanden stak af fra politiet. #politidk
  
  